শবাধার লিপি
শবাধার লিপি হল প্রথম অন্তর্বর্তী পর্যায়ের সমসাময়িক কাল থেকে প্রাচীন মিশরে শবাধারের গায়ে লিখিত অন্ত্যেষ্টিক্রিয়া-বিষয়ক মন্ত্রের সংকলন। এগুলি আংশিকভাবে শুধুমাত্র রাজকীয় ব্যবহারের জন্য নির্দিষ্ট পূর্ববর্তী পিরামিড লিপি থেকে আহরিত। কিন্তু শবাধার লিপিতে দৈনন্দিন চাহিদা-সংক্রান্ত অনেক নতুন বিষয়বস্তুও দেখা যায়। যা থেকে অনুমান করা হয় যে, এগুলি সাধারণ মানুষের জন্য ব্যবহৃত হত। এই লিপিগুলির সূচনা ঘটেছিল আনুমানিক খ্রিস্টপূর্ব ২১০০ অব্দে। সাধারণ মিশরীয় যাদের একটি শবাধার ক্রয়ের ক্ষমতা ছিল, তারাই এই লিপিগুলি ব্যবহার করতে। অর্থাৎ, এই সময় পরলোকে ফ্যারাওদের একচেটিয়া অধিকার ক্ষুণ্ণ হয়েছিল।